cyanic-selkie/wikianc huggingface dataset:
Բերնարդ Լաուն
Բերնարդ Լաուն (ի ծնե Բորուխ Լաց (Բորուխաս Լացաս) . Հուլիսի 7, 1921 թվական, Ուտենա, Լիտվա - փետրվարի 16, 2021 թվական ), ամերիկացի բժիշկ-սրտաբան, դեֆիբրիլյատորի (սրտի զարկերի ռիթմերի չափման սարք ) ստեղծողը, ով 1985 թվականին Խաղաղության Նոբելյան մրցանակ ստացավ« Աշխարհի բժիշկները հանուն միջուկային պատերազմի կանխման » համար՝ հասարակությանը տեղեկացնելու և խաղաղության օգտին հասարակության գիտակցությունը հրավիրելու համար։ Ռուսաստանի գիտությունների ակադեմիայի օտարերկրացի անդամ է (2014)։
Կենսագրություն և կրթություն
Հրեական ընտանիքից նրա պապը ռաբբի էր, մայրն ավարտել էր ռուսական գիմնազիան։ 1935 թվականին ընտանիքը գաղթեց Միացյալ Նահանգներ և բնակություն հաստատեց Մենում։
Վախճանվել է 2021 թվականի փետրվարի 16-ին, 99 տարեկան հասակում։ Մահացել է Մասաչուսեթս նահանգի Չեսթնաթ-Հիլլում գտնվող իր տանը։ Վերջերս նա տառապում էր սրտանոթային անբավարարության բարդություններից և հիվանդ էր թոքաբորբով ։
Դեֆիբրիլյատորի ստեղծումը
1959 թվականին, Պոլ Զոլլի (անգլերեն) հրատարակության հիման վրա, Բերնարդ Լաունը խնդիր դրեց հասնել էլեկտրական ցնցումների առավել արդյունավետ և պակաս տրավմատիկ ազդեցությանը, որի համար սկսեց փորձեր կատարել կենդանիների վրա։
Նրա հետազոտության արդյունքը մեկ զարկերակի ձևն էր, որը հետագայում հայտնի էր որպես « անգլ. Lown waveform»
Հասարակական գործունեություն
« Աշխարհի բժիշկները հանուն միջուկային պատերազմի կանխման » կազմակերպության համանախագահն է։ Ժամանակակից բժշկության որոշ ոլորտների և շեշտերի քննադատ է։ Մի քանի գրքերի հեղինակ է, հասարակական գործիչ։ Չնայած տարիքին՝ շարունակում էր ակտիվ գործունեություն ծավալել։
Աղբյուրներ
Կատեգորիա:Ամերիկացի բժիշկներ Կատեգորիա:Ամերիկացի գյուտարարներ Կատեգորիա:Թոքաբորբից մահացածներ
Օսորա (քաղաքատիպ ավան, Կարագինսկի շրջան)
Օսորա (Оссора), քաղաքատիպ ավան Ռուսաստանի Կամչատկայի երկրամասի Կարագինսկի շրջանի կազմում։
Բնակչությունը 2010 թվականին գրանցված տվյալներով կազմում էր 2111 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:1937 թվականին հիմնադրված բնակավայրեր Կատեգորիա:Ռուսաստանի Կամչատկայի երկրամասի Կարագինսկի շրջանի բնակավայրեր
Կուվելիո
Կուվելիո  (Cuveglio), քաղաք Իտալիայում՝ Լոմբարդիա մարզի Վարեզե գավառում ։ Սահմանակից է Կազալցինիո, Կասանո Վալկուվիա, Կաստելո Կամբիալիո, Կուվիո, Դունո, Ռանչո Վալկուվիա համայնքներին ։
Բնակչությունը կազմում է 3021 մարդ (2004 թվականի տվյալներով)։ Խտությունը կազմում է 432 մարդ/կմ²։ Տարածքը 7 կմ² է։ Փոստային ինդեքս՝ 21030։ Հեռախոսային կոդ՝ 0332։
Ժողովրդագրություն
'''Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Ուդմուրտներ
Ուդմուրտներ (նախկինում՝ վոտյակներ, удмурт, удморт, հոգնակի թիվ.՝ удмуртъёс, удмурт, հոգնակի թիվ.՝ удмурты, Ուդմուրտիայի Հանրապետությունում և հարակից շրջաններում բնակվող ֆինաուգորական ազգ։ Մայրենի լեզուն ուրալյան լեզվաընտանիքի ֆինաուգորական լեզվախմբի ուդմուրտերնն է, խոսում են նաև ռուսերեն։ Իր լեզվախմբի ներսում կոմիպերմերենի և կոմիզիրյաներենի հետ միասին կազմում է պերմական ենթախումբը։ Ռուսաստանում 2010 թվականի մարդահամիր տվյալների համաձայն բկավում էր 552 հազար ուդմուրտ, որոնցից 410 հազարը՝ անմիջապես Ուդմուրտիայում։ Բացի այդ, ուդմուրտները բնակվում են նաև Ղազախստանում, Ուկրաինայում, Բելառուսում Ուզբեկստանում։ Հիմնական կրոնն է ուղղափառ քրիստոնեությունը, որը գյուղական վայրերում մինչ օրս ընդգրկում է նաև նախաքրիստոնեական հավատալիքների մնացորդները։
Տրոստյանկա (գյուղ, Բորզնայի շրջան)
Տրոստյանկա (Тростянка), գյուղ Ուկրաինայի Չեռնիգովի մարզի Բորզնայի շրջանում։
2006 թվականի տվյալներով Տրոստյանկա գյուղում բնակվում էր 622 մարդ։ Բնակչության խտությունը կազմում էր 311 մարդ/կմ²։
Արտաքին հղումներ
Կատեգորիա:Ուկրաինայի Չեռնիգովի մարզի Բորզնայի շրջանի բնակավայրեր Կատեգորիա:Ուկրաինայի գյուղեր
Սուդանի խոտ
Սուդանի խոտ (Sorghum sudanense), սուդանակորեկ, դաշտավլուկազգիների ընտանիքի սորգո ցեղի միամյա խոտաբույս։
Արմատային համակարգը փնջաձև է, հզոր, թափանցում է մինչև 2,5 մ խորություն։ Ցողունը մերկ է, բազմաթիվ տերևներով, բարձրությունը՝ 0,5–3 մ։ Տերևները նշտարաձև են, մերկ։ Ծաղկաբույրը՝ հուրան։ Պտուղը հասկիկային թեփուկի մեջ պարփակված սերմնապտուղ է։ 1000 հատիկի զանգվածը 5–15գ է։ Ջերմասեր է, ուժեղ չորադիմացկուն, բազմահար։ Փոշոտումը՝ քամու միջոցով։ Լավ կերաբույս է։ 100 կգ կանաչ զանգվածը պարունակում է 17, խոտը՝ 52 կերային միավոր։ Կանաչ զանգվածի բերքատվությունը 400 ց/հա է, խոտինը՝ 50–80 ց/հա, սերմերինը՝ 8–13 ց/հա։ Ցանքի նորման 20–25 կգ/հա է։ Վայրի վիճակում հանդիպում է Աֆրիկայում (Նեղոսի հովտում)։ Մշակում են Ամերիկայում, Եվրոպայում, Հյուսիսային և Արևելյան Աֆրիկայում, Հնդկաստանում, Հսյուսիսային (ԱՄՆ) և Հարավային Ամերիկայում, Ավստրալիայում, Ղազախստանում, Ռուսաստանի Դաշնության Ալթայի երկրամասում, Հեռավոր Արևելքում։
Պերեխիլ
Պերեխիլ (Perejil; ոչ հիմնական անունը ليلة Լեյլա` «գիշեր»), փոքր քարքարոտ կղզի (Իսպանիայի ինքնիշխան վայրեր), որը գտնվում է Ջիբրալթարի նեղուցի մոտ Մարոկոյից 200 մ և 5 կմ Սեուտիից հեռավորության վրա։ Կղզին պատկանում է Իսպանիային (Իսպանիայի ինքնիշխան վայրեր), մի ժամանակ այն պատկանել է Մարոկոյին։
Ծագումնաբանություն
Իսպաներեն Perejil նշանակում է Մաղադանոս։ Կղզու անունը կապված չէ բանջարեղենի հետ, այն կապված է Perez Gil անվանման հետ, ով առաջին նվաճողն էր և առաջին կառավարիչը։
Հղումներ
Կատեգորիա:Միջերկրական ծովի կղզիներ Կատեգորիա:Անմարդաբնակ կղզիներ
Շեհզադե Ջիհանգիր
Շեհզադե Ջիհանգիր (Şehzade Cihangir, الأمير جيهانغير; ), օսմանյան սուլթան Սուլեյման I֊ի և նրա հարճ Ռոքսելանայի կրտսեր որդին ։ Շեհզադե Ջիհանգիրի պատվին է կոչված Ստամբուլի թաղամասերից մեկը և Ջիհանգիր մզկիթը։
Կենսագրություն
Շեհզադեն ծնվել է 1531 թվականին Ստամբուլում։ Եղել է Սուլեյման I-ի վեցերորդ և Ռոքսելանայի հինգերորդ զավակը։ Ավանդույթի համաձայն, Ջիհանգիրը դաստիարակվել է պալատում։ Շեհզադեն ունեցել է բնածին արատ՝ կուզ։ Հաշվի առնելով սա՝ Ջիհանգիրը չի ձգտել օսմանյան գահին։ Սակայն Ջիհանգիրը եղել է ուսյալ անձ, որը հետաքրքրվել է գեղագրությամբ, գրել է բանաստեղծություններ Զարիֆի (Zarîfî) կեղծանվամբ։ Օսմանյան պատմիչների վկայությամբ մշտապես ունեցել է երկար զորւյցներ հոր հետ։ Չնայած ֆիզիկական թերություններին, ունեցել է հարճ։ Կա վարկած, որ Շեհզադե Ջիհանգիրը կապված է եղել իր եղբոր՝ Շեհզադե Մուստաֆայի հետ (Սուլեյմանի և Մահիդևրան սուլթանի որդին)։ Սակայն պետք է նկատել, որ Մուստաֆան լքել է մայրաքաղաքը, երբ Ջիհանգիրը ընդամենը երկու տարեկան էր։
Մահ
Ջիհանգիրը մահացել է 23 տարեկան հասակում Հալեպում՝ իր եղբոր Շեհզադե Մուստաֆայի գլխատվելուց մի քանի շաբաթ անց։ Լեգենդը ասում է, որ Ջիհանգիրը չի դիմացել իր եղբոր կորստի ցավին ։ Թաղված է Ջիհանգիր մզկիթում՝ իր եղբոր Շեհզադե Մեհմեդի կողքին։
Ծանոթագրություններ
Կատեգորիա:Թուրք բանաստեղծներ Կատեգորիա:Օսմանյան արքայատոհմ Կատեգորիա:Ստամբուլում ծնված անձինք Կատեգորիա:Օսմանյան կայսրության թուրքեր Կատեգորիա:Սուլեյման I Կատեգորիա:Օսմանյան կայսրության անձինք Կատեգորիա:Օսմանյան կայսրության ուկրաինական ծագմամբ բնակիչներ
Grid girls
Գրիդ գըրլ (Grid girl, նաև՝ Race queen — մրցարշավի թագուհի, փիթ գըրլ), ավտո- կամ մոտոմրցարշավների մասնակից մարզիկներին մեկնարկային դիրքի՝ ճաղաշարի («grid» ) մոտ դուրս բերող, ուղեկցող աղջիկներ, ովքեր նաև հովանոցներ են պահում նրանց գլխավերևում, պարգևներ են հանձնում, ինչպես նաև իրենց տեսքով պարզապես զարդարում են զանազան ավտո- և մոտո-շոուները ։
Գրիդ գըրլերն առաջին անգամ հայտնվել են Ճապոնիայում 1969 թվականին, երբ Cosmo Oil նավթային ընկերության դեմքը դարձել էր Ռոսա Օգավան։ Այդ ժամանակից ի վեր գրիդգըրլությունը Ճապոնիայում պաշտոնապես ընդունված, զբաղվածության մասին օրենքում ներառված մասնագիտություն է համարվում ։
2015 թվականին Մոնակոյի Գրան-պրի մրցարշավի ժամանակ այդ երկրի ավտոմոբիլային ակումբի նախագահ Միշել Բյորիի նախաձեռնությամբ գրիդ գըրլերի փոխարեն մեկնարկային ճաղաշարի մոտ կանգնեցին կիպ, ձիգ մարզազգեստներ հագած պատանիներ, ովքեր նույն գործառույթներն էին իրականացնում, սակայն այդ նախաձեռնությունն աջակցություն չստացավ ։
Դիմացկունությամբ մրցող ավտոարշավորդների 2015 թվականի աշխարհի առաջնության կազմակերպիչներն ու մասնակիցները հրաժարվեցին գրիդ գըրլերի ծառայություններից այն պատճառաբանությամբ, որ երբ երիտասարդ աղջիկներին հատկացվում է զուտ գեղեցիկ ֆոն ստեղծողների դերը, դրանով իսկ տպավորություն է ստեղծվում, որ ավտո- և մոտոմրցարշավները բացառապես տղամարդկային մարզաձևեր են, և դա նպաստում է համապատասխան կարծրատիպերի ավելի ամրապնդվելուն, և ոչ թե այդ կարծրատիպերի վերացմանը ։
Ֆորմուլա-1-ի կազմակերպիչներն ու մասնակիցները, 2018 թվականի մրցաշրջանից սկսած, հրաժարվել են գրիդ գըրլերից, պատճառաբանելով, թե «մեկնարկային ճաղաշարի մոտ գրիդ գըրլերի ներկայությունը չի համապատասխանում սպորտի մասին մեր պատկերացումներին և հակընդդեմ է հասարակական արդի նորմերին» ։ Որոշվել էր, որ մեկնարկային ճաղաշարի մոտ մարզիկների համարները աղջիկների փոխարեն երեխաները պահեն ։ Հետագայում բացահայտվեց, որ այդ նախաձեռնության իրական հեղինակը Liberty Media-ի նախագահի կինն է՝ Շերոն Մաֆեյը ։ Եվ Մոնակոյի 2019 թվականի Գրան-պրի մրցարշավի ժամանակ գրիդ գըրլերը կրկին տեղ զբաղեցրին մեկնարկային ճաղաշարի մոտ ։ Ավելի ուշ հայտնի դարձավ, որ թույլատրված է նրանց հանդես գալը նաև Նիդերլանդների Գրան-պրի մրցարշավի ժամանակ, սակայն այդ մրցարշավը չեղարկվեց COVID-19-ի համավարակի պատճառով։
Արտաքին հղումներ
Կատեգորիա:Ավտոսպորտ Կատեգորիա:Մարքեթինգ Կատեգորիա:Տեխնիկական մարզաձևեր Կատեգորիա:Ֆոտոմոդելներ Կատեգորիա:Սպորտային մասնագիտություններ Կատեգորիա:Գովազդ Կատեգորիա:Ժամանցային մասնագիտություններ Կատեգորիա:Մոդելներ
Մահվան տետր (առարկա)
Մահվան տետր (Death Note), համանուն մանգայում, անիմեում, մի շարք ֆիլմերում և համակարգչային խաղերում հորինված կախարդական տետր։
Նկարագրություն
Մահվան տետրը զենք է, որը կարող է մարդկանց սպանել հեռավորության վրա։ Միևնույն ժամանակ, կարևոր չէ, թե որտեղ է զոհը, սակայն տետրն օգտագործողը պետք է իմանա զոհի իրական անունն ու դեմքը։ Մահվան տետրը մի բան է, որը սկզբնապես պատկանում է մահվան աստվածներին։ Օգտագործելով տետրերը, մահվան աստվածները կատարում են իրենց հիմնական նպատակը' սպանում են մարդկանց։ Արտեֆակտների ծագումը հայտնի չէ, բայց մահվան աստվածներին տետրերը տրվում են մահվան թագավորի կողմից։ Յուրաքանչյուր մահվան աստվծո թագավորը տալիս է ընդամենը մեկ տետրը, սակայն նրանք կարող է ունենալ այնքան տետրեր, որքան կարող են ձեռք բերել։
Արտաքին տեսք
Լայթի, Ռյուկից ստացած տետրի վրա առկա է "Death Note" գրությունը, սակայն Միասյի, Ռեմիցստացած տետրի վրա առկա է անհասկանալի լեզվով գրություն։ Գրությունը վերաբերում է ARVC-5 հապավմանը (Arrhythmogenic Right Ventricular Cardiomyopathy 5), որը հանդիսանում է Առիթմոգեն ուղղափառային ուղղահայաց կարդիոպաթիա գենետիկական հիվանդության տեսակ, որն առաջացնում է հանկարծակի սրտի նոպաներ։
Լայթին պատկանող տետրը պարունակում է առաջին 5 կանոնները, որոնք գրված էին Ռյուկի կողմից՝ անգլերեն լեզվով (որպես աշխարհի ամենատարածված լեզու)։ Իսկ Միսայի տետրերում ոչ մի հրահանգ չկա։
Ցույց են տրվում նաև Րյուկի և Ռամի տերտրերը։ Րյուկի տետրը տեղադրված է խաչաձև մետաղյա կաղապարի մեջ, որի մեջտեղում կա մի գանգի:Ռեմի տետրը, ինչպես շատ այլ տետրեր, ամբողջությամբ սև է, առանց արձանագրությունների և զարդերի ։
Տետրերի կանոններում գրված է, որ կարող են գոյություն ունենալ տարբեր գույների տետրեր, սակայն մյուս գույների տետրերը ցուցադրված են միայն դորամայում (Միսայի կողմից օգտագործվող Ջելոուսի կարմիր մահվան տետրը) և "Մահվան տետր։ Նոր աշխարհի լույսը" ֆիլմում, որտեղ Սինիգամի Արման օգտագործում է սպիտակ մահվան տետր։ Բոլոր տետրերը, անկախ գույնից, ունեն միևնույն ազդեցությունը։
Առաջին տետր
Սյուժեում հայտնված առաջին տետրը Սիդո Շինագամիի տետրն էր։ Րյուկը գտնելով այն, տետրը նետում է երկիր մոլորակ, որպեսզի մարդկանցից ինչ-որ մեկը վերցներ այն։ Երկրի վրա տետրը ընկնում է Յագամի Լայթի ձեռքը, ով սկսում է ակտիվորեն օգտագործել այն։ Հետագայում Լայթը խնդրում է Րյուկին տետրում գրել 2 կեղծ կանոններ և հրաժարվում դրանից։ Տետրը փոխանցվում է Յոցուբա ընկերության գլխավոր մեջեր՝ Կյոսուկե Հիգուչիին, ով շարունակում է տետրի ակտիվ օգտագործումը։ Շուտով այն հայտնաբերվում է, և ընկնում դետեկտիվ L-ի և նրա օգնականների ձեռքը, որոնք այդպիսով հասկանում են սպանությունների կատարման եղանակը։ L-ի մահից հետո Մելոն, ով ինքնուրույն հետաքննություն էր վարում, շանտաժի միջոցով գողանում է մահվան տետրը և հաշվեհարդար տեսնում իր մրցակցի թիմի հետ։ Ի վերջո տետրը հաջողվում է հետ վերադարձնել։ Տետրը վերադարձնում են սկզբնական սեփականատիրոջը ՝ Սիդոյին։
Երկրորդ տետր
Երկրորդ տետրն ի սկզբանե պատկանել է սինիգամի Ջելոուսին, ով զոհել է իր կյանքը հանուն մոդել Միսա Ամանեի։ Ռեմը՝ մյուս սինիգամին, յադ տետրը տալիս է ՄԻասյին, ով նույնպես ակտիվորեն օգտագործում է այն։ Ավելի ուշ Միսան այն փոխանցում է վերջին Կիռային — Տերու Միկամիին։ Սյուժեի վերջաբանու այս տետրն օգնում է բացահայտել բոլոր մարդասպանությունների հետևում կանգնած Լայթի իրական ինքնությունը։
Այլ տետրեր
Երրորդ տետրը Ռեմի մահից հետո մնում է մարդկանց աշխարհում։ Դրա վրա արձանագրություններ և զարդեր չկան։ Լայթը գտնում է այն, որոշ ժամանակ պահում իր մոտ, ապա ուղարկում ոստիկանություն, որպեսզի ոստիկանները, օգտագործելով այդ տետրը, հանցագործներից խլեն առաջին տետրը։ Սեփական տետրը Րյուկը միշտ պահում է իր մոտ։ Վերջում Րյուկը իր սեփական տետրի մեջ գրում է Յագամի Լայթի անունը և վերադառնում իր աշխարհ։
Տետրի կանոններ
Մահվան տետրերի գործողությունները կանոնակարգվում է հատուկ կանոններով։ Կանոնների հիմնական մասը ցուցադրվում է մանգայի որոշ գլուխների վերջում։ Անիմեի յուրաքանչյուր սերիայի մեջտեղում անգլերեն լեզվով, մի քանի վայրկյան ցուցադրվում են որոշ կանոններ (ընդհանուր 70 կանոն)։ Այս կանոնները մանրամասն նկարագրում են տետրերի գործողության տարբեր ասպեկտները (մարդկանց և մահվան աստվածների աշխարհում գործող և մարդկանց և մահվան աստվածների փոխհարաբերությունների մասին կանոններ)։
Տետրերի կանոնները շատ են, նույնիսկ մահվան աստվածները չգիտեն բոլոր կանոնները։ Սակայն մահվան աշխարհում գոյություն ունեն տետրերի օգտագործան մասին ուղեցույցներ, որոնք մահվան ասվածները կարող են կարդալ և հիշել։
Հենց այս 5 կանոններն էր գրել Րյուկը Լայթին տված տետրի մեջ։
Տետրի օգնությամբ մարդասպանը կարող է նշել զոհի մահվան պատճառն ու ժամանակը, ինչպես նաև զոհին և նրա շրջակա հանգամանքները նրա մահից որոշակի ժամանակ առաջ։ Մարդասպանը չի կարող գրել այնպիսի կաննոներ որոնք հակասում են ֆիզիկայի կաննեներին կամ անհնար են տվյալ պայմաններում (հակառակ դեպքում զոհը կմահանա սրտի կատվածից)։ Տետրի օգնությամբ մարդ սպանելու համար անհրաժեշտ է իմանալ զոհի իրական անունն ու ազգանունը, այսինքն մարդուն սպանելու համար կեղծանունները չեն գործում։ Տետրերի տերը կարող է հրաժարվել դրանից, սակայն այդ դեպքում նա կկորցնի տետրի օգտագործման հետ կապված բոլոր հիշողությունները։
Մահվան աստծո աչքեր
Մահվան աստծո աչքերը մահվան աստվածների արտասովոր կարողությունն են։ Այդ չքերով նայելով մարդուն, նրանք տեսնում են այդ մարդու իրական անունը և մահվան ամսաթիվն ու ժամանակը։ Տետր ունեցող մարդը ցանկացած պահի կարող է ձեռք բերել մահվան աստծո աչքերը, սակայյն նրա մնացյալ կյանքի տևողութունը կկրճատվի կիսով չափ։ Երբ մարդը հրաժարվում է մահվան տետրից, նա կորցնում է նաև իր մահվան աստծո աչքերը, սակայն զոհաբերված կյանքը նրան հետ չի վերադառնում։
Մարդկանց բնույթի մասին պնդումներ
Բացի այդ, կանոնների տեքստը պարունակում է նաև մի քանի դիտողություններ, որոնք չեն վերաբերում մահվան տետրին կամ մահվան աստվածներին։ Ըստ դրանց, ցանկացած մարդու կյանքի տևողությունը կանխորոշված է, և նրանք իրենց գործողություններով չեն կարող ազդել դրա վրա։
Ահա ևս մի քանի կանոններ՝
Արգելք Չինաստանում
2005 թվականի սկզբին Չինաստանի Ժողովրդական Հանրապետությունում գտնվող Շենյան քաղաքի դպրոցի ադմինիստրացիան արգելել էր մահվան տետրը ։ Անմիջական պատճառն այն էր, որ ուսանողներին պատրաստում էին նման "մահվան տետրերի", որտեղ հետագայում գրում էին իրենց ծանոթների, թշնամիների և ուսուցիչների անունները ։ Արգելքը նախատեսված էր պաշտպանելու ուսանողներին «ֆիզիկական և հոգեկան առողջությունը», և զերծ պահել այն առարկայից, որը «մոլորեցնում է անմեղ երեխաներին և խեղաթյուրում նրանց միտքն ու ոգին»  ։ Ջոնաթան Քլեմենտսը ենթադրում է, որ չինական իշխանությունները գործել են մասամբ ընդդեմ "սնահավատության", բայց նա նաև դեմ է արտահայտվել Death Note-ի ապօրինի, ծովահենական հրատարակություններին ։ Արգելքը տարածվել Է նաև Չինաստանի այլ քաղաքներում, որոնց թվում են ՝ Պեկինը, Շանհայը և Լանչժոու նահանգը  ։ Չինարեն "մահվան տետրը" հրապարակվում է Հոնկոնգում և Թայվանում ։
ԱՄՆ-ում
Մանգայի հրապարակումից և անիմեի ցուցադրությունից հետո մի քանի դպրոցներում աշակերտների մոտ հայտնաբերվել են ինքնաշեն "մահվան տետրեր", որտեղ դեռահասները գրանցել են համադասարանցիների և ուսուցիչների անունները։
ԱՄՆ-ի Վիրջինիա նահանգի Ռիչմոնդ Ֆրանկլինի ռազմական ակադեմիայի ուսանողներից մեկից առգրավվել է այլ աշակերտների անուններով տետր։ Անունները գրած ուսանողը հեռացվել է պարապպունքներից ։
Հարավային Կարոլինայում (ԱՄՆ), 2008 թվականին դպրոցական պաշտոնյաները Հարթսվիլ քաղաքի միջնակարգ դպրոցի աշակերտիցվբռնագրավել են "Death Note" գրությամբ տետր։ Պաշտոնյաները այս գործը կապել են նույն անունով մանգայի և անիմեի հետ։ Տետրը պարունակում էր յոթ աշակերտների անուններ։ Դպրոցը ծրագրել է կարգապահական լսումներ և կապվել բոլոր 7 աշակերտների ընտանիքների հետ ։
2008 թվականի մայիսի 14-ին Վաշինգտոնի Գիգ Հարբորի միջնակարգ դպրոցում "Death Note" գրությամբ իրենց տետրերի համար մեկ աշակերտ մշտալան և 3 աշակերտ ժամանակավորապես հեռացվել են դպրորցից ։
Այլ
2018 թվականին հայտնի դարձավ ճապոնալեզու «Ամուսնու Մահվան տետրվ» (, Դաննա դեսու նո-տո, Danna Death Note) վերնագրով մի կայքէջ, որը հնարավորություն է տալիս խանգարված կանանց արտահայտել իրենց ամուսինների  հետ կապված բողոքներով և նրանց արարքների և թերությունների համար բացահայտ խոսել նրանց մահվան մասին ։ Ավելի ուշ կայքում մեծ թվով գրառումները դրդեցին հրատարակիչ Տակարաջիմային թողարկել կայքի տպագիր տարբերակը ։
Արտաքին հղումներ
Կատեգորիա:Մոգություն
Ինդիանայի համալսարանի աստերոիդների ծրագիր
Ինդիանայի համալսարանի աստերոիդների ծրագիր (Indiana Asteroid Program), ավարտված աստերոիդների հետազոտությունների ծրագիր, որը իրականացվում էր 10-դյույմանոց եռակի-օբյեկտիվով խցիկով, Գոթե Լինկի աստղադիտարանում 1949-ից 1967 թվականները ։ Ծրագիրը սկսել էր Ինդիանայի համալսարանի գիտնական Ֆրենկ Էդմոնդսոնը ։
Ծրագրի նպատակներն էին ՝
Երբ աստղադիտարանի 0.91 մետրանոց ռեֆլեկտոր աստղադիտակը այլևս հնարավոր չէր օգտագործել, համալսարանի գիտնական Ջեյմս Կաֆին կազմակերպեց Ցինցինատիի համալսարանից բերված 0,254 մետրանոց ոսպնյակների փոխառությամբ օգտագործումը ։ Այս ծրագրում կատարված բոլոր հայտնագործությունները կատարվել են հենց այս փոխառված ոսպնյակների օգտագործմամբ։
1958 թվականին ծրագրի շրջանակներում արդեն ստեղծվել էին 3500 լուսա-թիթեղներ, 12 000 աստերոիդների լուսանկարներով, և Փոքր մոլորակների կենտրոնի ամսագրում արդեն իսկ տպագրվել էին աստերոիդների մոտ 2000 ճշգրիտ տեղաբաշխման տվյալներ ։ Ծրագրի ավարտին, 1967 թվականին, ընդհանուր առմամբ հայտնաբերվել էր 119 աստերոիդ ։ Վերջին հայտնաբերված աստերոիդն էր (30718) Ռեքորդսը, որը հայտնաբերվել էր 1955 թվականին, և մինչև 2007 թվականի նոյեմբեր ամիսը չէր անվանվել ։
Ծրագիրը ավարտվեց, երբ Ինդիանապոլիս քաղաքի լուսավորությունը սկսեց խանգարել դիտարկումներին։ Ծրագրի ընթացքում ստեղծված մոտ 7000 լուսանկարչական թիթեղները այս պահին պահվում են Լոուելի աստղադիտարանի պահոցում ։
Ինդիանայի համալսարանի աստերոիդների ծրագրի շրջանակներում, 1949-ից 1966 թվականները, հայտնաբերվել են 119, որոնց հայտնաբերումը Փոքր մոլորակների կենտրոնը վերագրում է Ինդիանայի համալսարանին, առանց հղում կատարելու ծրագրին ։
Ծանոթագրություններ
Կատեգորիա:Փոքր մարմինների որոնման ծրագրեր
Ուդմուրտական դիցաբանություն
Ուդմուրտական դիցաբանություն, ուդմուրտ ժողովրդի դիցաբանական հայացքների ամբողջություն։
Ուդմուրտական դիցաբանության զարգացման հիմն է հանդիսանում ֆինաուգորական դիցաբանությունը։ Ֆինաուգորական և նախապերմական լեզվական ընդհանրությունների տարրալուծուման հետ սկսել է ձևակերպվել ուդմուրտական դիցաբանությունը բուն իմաստով։ Իր կազմավորման ընթացքում այն իրանախոս տափաստանային մի քանի ազգերի (սկյութացիների, սարմատների, ալանների) հոգևոր մշակույթի զգալի ազդեցության տակ է մտել, հետագայում՝ թյուրքական ազգերի և մասնավորապես վոլգայի բուլղարների և, վերջապես, սկսած մ.թ. 2 հազարամյակի կեսերից սկսած ուդմուրտական մշակույթը գտնվում է Ռուսական պետության և ռուս ժողովրդի հզոր ազդեցության տակ, որը ավելի է ուժեղացել 17-19-րդ դարերում, երբ ուդմուրտները քրիստոնեություն են ընդունել։ Իսլամի և քրիստոնեության ազդեցությունը ուդմուրտական դիցաբանության վրա ազդեցությունը նկարագրելու համար որոշ հետազոտողներ խոսում են կրոնական չտարբերակվածության մասին։
Այդպիսով, ուդմուրտական դիցաբանության մեջ կարելի է մի քանի շերտեր առանձնացնել.
Կատեգորիա:Ուդմուրտական դիցաբանություն
Ռոպոլո
Ռոպոլո (Roppolo), կոմունա Իտալիայի Պիեմոնտ մարզի Բիելլա գավառում։
Բնակչությունը կազմում է՝ 854 մարդ (2008)։ Բնակչության խտությունը՝ 107 մարդ/կմ²։ Տարածքը կազմում է 9 կմ²։ Փոստային ինդեքս՝ 13883։ Հեռախոսային կոդ՝ 0161։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Ջեջե (Ադանայի նահանգ)
Ջեջե, գյուղ Արևմտյան Հայաստանում, Կիլիկիայի Ադանայի նահանգում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականին Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Վարեժ
Վարեժ (Вареж), գյուղ Ռուսաստանի Նիժնի Նովգորոդի մարզի Պավլովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Պավլովսկի շրջանի բնակավայրեր
Mt. Helium
Mt. Helium, ամերիկական ալտերնատիվ ռոք խումբ Լոս Անջելեսից, Կալիֆոռնիա նահանգից։ Նախկինում հայտնի էր The Apex Theory անվանումով ։
Պատմություն
The Apex Theory խումբը ստեղծվել է 1999 թվականին Լոս Անջելեսում հայ երաժիշտներ Էնդի Խաչատրյանի (System of a Down-ի նախկին անդամ), Արտ Քարամյանի և Դևիդ Հակոբյանի կողմից։ Հարվածային գործիքներ նվագող Սեմմի Ջեյ Ուոթսոնը միացավ խմբին ավելի ուշ ։ Խումբը թողարկեց իր առաջին՝ Extendemo մինի ալբոմը 2000 թվականին։ Հաջորդ տարի նրանք ստորագրեցին համաձայնագիր DreamWorks Records լեյբլի հետ, և 2001 թվականի հոկտեմբերի 9-ին ձայնագրեցին իրենց երկրորդ մինի ալբոմը։ 2001 թվականին խումբը հանդես եկավ 2001 Warped Tour փառատոնին գլխավոր բեմում , և 2002-ին՝ MTV2 Tour-ում։ 2002 թվականի ապրիլի 2-ին խումբը թողարկեց Topsy-Turvy դեբյուտային ալբոմը, որը զբաղեցրեց 6-րդ հորիզոնականը Billboard Heatseekers չարթում և №157-ը՝ Billboard 200-ում ։ Ալբոմի թողարկումից մի քանի ամիս անց Խաչատրյանը լքեց խումբը։ Մյուսները լսումներ անցկացրեցին՝ նոր վոկալիստ գտնելու համար, երբ դեռ հայտնի չէր, որ Քարամյանը կվերցնի այդ դերը ։ 2004 թվականին խումբը հրապարակեց Inthatskyissomethingwatching մինի ալբոմը։ Խմբի անունը Mt. Helium փոխելուց հետո խումբը թողարկեց իր երկրորդ՝ Faces ալբոմը "Toys of the Masses" լեյբլում  ։
Երաժշտական ոճ
Mt. Helium-ի երաժշտական ոճը գերազանցապես ալտերնատիվ ռոքն է։ Խմբի նախկին վոկալիստ Էնդի Խաչատրյանը խմբի հնչումը նկարագրել է որպես «heavy Mediterranean groove» ։ Խմբի երաժշտական ոճը եղել է միջերկրածովյան և մերձարևելյան երաժշտության ազդեցության տակ։ MTV News-ի լրագրող Ջոն Վիդերհորնը գրել է, որ The Apex Theory-ի երաժշտությունը ներառում է մետալ, պրոգ-ռոք, միջերկրածովյան երաժշտություն և նույնիսկ ջազ ։
Ծանոթագրություններ
Կատեգորիա:Ամերիկահայ ռոք երաժիշտներ
Ներմա
Ներմա (Нерма), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Եվդա գետի աջ ափին՝ 18 կմ հեռավորության վրա։ Գետի երկարությունը 12 կմ է։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Դեյվ Շարմա
Դևանադ Շարմա (Devanand Sharma), առավել հայտնի է որպես Դեյվ Շարմա (Dave Sharma, ), ավստրալիացի դիվանագետ և բիզնեսմեն։
2010-2012 թվականներին եղել է վարչապետի ապարատի միջազգային բաժնի և նախարարների կաբինետի ղեկավարը, իսկ 2012-2013 թվականներին՝ արտաքին գործերի և առևտրի նախարարի տեղակալը ։ 2013-2017 թվականներին զբաղեցրել է Իսրայելում Ավստրալիայի դեսպանի պաշտոնը։ Ի դեպ, նա եղել է ողջ պատմության մեջ Ավստրալիայի ամենաերիտասարդ դեսպանը։ 2018 թվականին հեռացել է դիվանագիտական ծառայությունից և զբաղվել ձեռնարկատիրական գործունեությամբ  ։
Վաղ տարիներ և կրթություն
Դեյվ Շարման ծնվել է 1975 թվականին՝ Կանադայի Վանկուվեր քաղաքում։ Նրա հայրը հնդիկ է, որը Կանադա է տեղափոխվել Տրինիդադ և Տոբագոյից, ուր Շարմայի պապը 1908 թվականին գաղթել էր Հնդկաստանի ներկայիս Ուտար Պրադեշ նահանգի տարածքից։ Մայրը, որը ծագումով Սիդնեյից է, Ավստրալիայի քաղաքացի է։ 1979 թվականին ընտանիքը Կանադայից տեղափոխվել է Ավստրալիա և բնակություն հաստատել Սիդնեյի արվարձաններից մեկում՝ Տուրամուրայում ։
1993 թվականին Շարման ավարտել է Turramurra High School պետական դպրոցը՝ ստանալով միջնակարգ կրթության վկայական՝ ընդունելության ամենաբարձր միավորով, և այդ ցուցանիշով զբաղեցրել է առաջին տեղը Նոր Հարավային Ուելս նահանգի պետական միջնակարգ դպրոցների 1993 թվականի բոլոր շրջանավարտների շրջանում ։
1994-1997 թվականներին Շարման սովորել է Քեմբրիջի համալսարանում, որտեղ նախ ստացել է բակալավրի, ապա՝ արվեստի մագիստրոսի աստիճան ։ Սկզբում նա զբաղվել է բնական գիտությունների ուսումնասիրությամբ, սակայն 1995 թվականին փոխել է ուսման ուղղությունը՝ փոխադրվելով իրավագիտության ֆակուլտետ, որը գերազանցությամբ ավարտել է 1997 թվականին  ։
Վերադառնալով Սիդնեյ՝ նա բժշկական կրթություն է ստացել Սիդնեյի բժշկական դպրոցում (այն Սիդնեյի համալսարանի մասն է եղել), իսկ հետո ստացել է միջազգային հարաբերությունների մագիստրոսի աստիճան՝ Դիկինի համալսարանում ։
Գործունեություն
1999 թվականին Շարման սկսել է աշխատել Ավստրալիայի արտաքին գործերի և առևտրի նախարարությունում։ Նրա առաջին արտասահմանյան առաքելությունը Միջազգային մոնիթորինգային խմբի կազմում աշխատելն է եղել՝ Բուգենվիլ կղզու վրա, որտեղից նա ավելի ուշ տեղափոխվել է Պապուա-Նոր Գվինեայում Ավստրալիայի դեսպանատուն՝ զբաղեցնելով երրորդ քարտուղարի պաշտոնը։
2010-2012 թվականներին՝ Վաշինգտոնից վերադառնալուց հետո, գլխավորել է Ավստրալիայի վարչապետի և նախարարների կաբինետի աշխատակազմի միջազգային բաժինը։ Պաշտոնավարման ժամանակ Դեյվը մասնակցել է մի շարք խոշոր միջազգային միջոցառումների, այդ թվում՝ Մեծ քսանյակի գագաթաժողովներին, Արևելյան Ասիայի երկրների գագաթաժողովներին, Ազգերի Համագործակցության երկրների կառավարությունների ղեկավարների հանդիպումներին, ինչպես նաև վարչապետ Ջուլիա Գիլարդի և ԱՄՆ նախագահ Բարաք Օբամայի բանակցություններին, որոնք 2011 թվականին այցելել են Ավստրալիա ։
2012-2013 թվականներին Շարման զբաղեցրել է արտաքին գործերի և առևտրի նախարարի տեղակալի պաշտոնը՝ ղեկավարելով Աֆրիկայի երկրների հետ հարաբերությունները ։ Այս ընթացքում նա այցելել է մի շարք աֆրիկյան պետություններ։ Մասնավորապես՝ 2012 թվականի նոյեմբերին Նիգերիայում նա բանակցություններ է վարել Նիգերիայի արտաքին գործերի նախարարության ղեկավարության, Ազգային անվտանգության հարցերով նախագահի խորհրդականի, ինչպես նաև Արևմտյան Աֆրիկայի երկրների տնտեսական միության մի շարք պաշտոնյաների հետ ։
37-ամյա Շարման դարձրել է Ավստրալիայի ամենաերիտասարդ դեսպանն ամբողջ պատմության ընթացքում, ինչպես նաև այդ երկրի երկրորդ դեսպանը, որն ունի հնդկական արմատներ  ։
Ավստրալիական ԶԼՄ-ների գնահատումներով՝ Թել Ավիվում Շարմայի պաշտոնավարման տարիները դարձել են ավստրալա-իսրայելական հարաբերությունների առավել դինամիկ և արդյունավետ ժամանակահատվածներից մեկը։ Գլխավորելով դեսպանությունը՝ նա նպաստել է առևտրատնտեսական, գիտատեխնիկական, հումանիտար և այլ ոլորտներում երկու երկրների համագործակցության զարգացմանը։ Ընդ որում, Շարման հատուկ ուշադրություն է դարձրել դիվանագիտական առաքելության անվտանգության ապահովման հետ կապված հարցերի լուծմանը, որոնք հատուկ արդիականություն են ձեռք բերել իսրայելա-պաղեստինյան հարաբերությունների կտրուկ սրացման պայմաններում, մասնավորապես՝ Անխորտակելի ժայռ գործողության անցկացման շրջանում։
2017 թվականի հունիսին Շարման հրաժարական է տվել դեսպանի պաշտոնից և լքել դիվանագիտական ծառայությունը։
2018 թվականի հունվարին նա ընդգրկվել է Սիդնեյի Kelly+Partners հոլդինգի տնօրենների խորհրդի կազմում։ Այս կառույցում նա ղեկավարում է նորարարությունների և պետական իշխանության մարմինների հետ փոխգործակցության հարցերը ։
Անձնական կյանք
Շարման ամուսնացած է Ռեյչել Լորդի հետ, որը Արտաքին գործերի և առևտրի նախարարության աշխատակից է։ Նրանք ունեն երեք դուստր ։
Ծանոթագրություններ
Կատեգորիա:Քեմբրիջի համալսարանի շրջանավարտներ Կատեգորիա:Քաղաքական գործիչներ Կատեգորիա:1976 ծնունդներ Կատեգորիա:Ապրող անձինք Կատեգորիա:Անձինք այբբենական կարգով
Բաչելոր (հրաբուխ)
Արտաքին հղումներ
Կատեգորիա:ԱՄՆ-ի լեռներ Կատեգորիա:Հրաբուխներ այբբենական կարգով Կատեգորիա:ԱՄՆ-ի հրաբուխներ Կատեգորիա:ԱՄՆ-ի ստրատոհրաբուխներ
Օսորգինո (գյուղ, Ալշեևսկի շրջան)
Բնակչությունը 2009 թվականին գրանցված տվյալներով կազմում էր 45 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Ալշեևսկի շրջանի բնակավայրեր
Նիկոլ Ռիչի
Նիկոլ Քամիլ Ռիչի (Nicole Camille Richie, ), ամերիկացի դերասանուհի, երգչուհի, պրոդյուսեր, ֆոտոմոդել և դիզայներ։
Երաժիշտ Լայոնել Ռիչիի որդեգրած դուստրը։ Նրան ճանաչում են բերել «Պարզ կյանք» ռեալիթի շոուն և սկանդալային աշխարհիկ կյանքը։
Կենսագրություն
Նիկոլ Քամիլ Էսկովեդոն ծնվել է Բերքլի քաղաքում (Կալիֆոռնիա նահանգում) և ունի մեքսիկական, անգլիական և աֆրոամերիկյան ծագում։ Նրա կենսաբանական հայրը Պիտեր Մայքլ Էսկովեդոն է, իսկ կենսաբանական մայրը՝ Կարեն Մոսն է։ Երբ նա երեք տարեկան էր, նրա կենսաբանական ծնողները համաձայնել էին թույլ տալ նրան տեղափոխվել Լայոնել Ռիչիի մոտ, քանի որ նրանք չէին կարողանում ապահովել Նիկոլի բարեկեցությունը։ «Իմ ծնողները ընկերություն էին անում Լայոնելի հետ»,- ասել է դերասանուհին 2003 թվականին։ «Ծնողներս հավատում էին, որ նրանք կարող են ինձ ավելի լավ պահել»։ Լայոնել Ռիչին և նրա կինը՝ Բրենդա Հարվի Ռիչին վերցրել են աղջկան դարձրել են իրենց ընտանիքի անդամ։ Երբ Նիկոլը 9 տարեկան էր Ռիչին պաշտոնապես որդեգրել է նրան։ Աղջիկը մինչև հիմա շփվում է իր հարազատ մոր հետ։ Նիկոլի կնքահայրերն են Մայքլ Ջեքսոնը և Քվինսի Ջոնսը։
Մանուկ հասակում Նիկոլը զբաղվել է գեղասահքով, սովորել է նվագել կիթառ, թավջութակ, ջութակ և դաշնամուր։
Կարիերան կինոյում և հեռուստատեսությունում
Ռիչիի առաջին հեռուստատեսային նախագիծը, որը նրան մեծ ճանաչում է բերել, դարձել է «Հասարակ կյանք» ռեալիթի շոուն, որը հայտնվել Է Fox հեռուստաալիքում 2003 թվականի դեկտեմբերի 2-ին և ունեցել է մեծ հաջողություն է։
Ռիչին կինոյում իր առաջին դերը խաղացել է 2005 թվականին «Ամերիկացի երեխաներ» ֆիլմում։ Ավելի ուշ նա խաղացել է չնչին դերեր հեռուստատեսային սերիալներում, ինչպիսիք են «Իվ», «Չակ», «8 պարզ կանոններ իմ դեռահաս դստեր ընկերոջ համար» և «Ամերիկյան երազանքներ»։
Այլ ծրագրեր
2005 թվականին լույս է տեսել Նիկոլ Ռիչիի «Ճշմարտությունը ադամանդների մասին» գիրքը։ Գլխավոր հերոսուհու՝ Քլոե Փարքերի կերպարը հիմնված է Նիկոլի կենսագրության վրա, թեև գրքում շատ բան հորինված է։ Ռիչին Bongo Jeans-ում աշխատել է մոդել և եղել է Jimmy Choo ապրանքանիշի դեմքը։
Անձնական կյանք
2010 թվականի դեկտեմբերի 11-ին Ռիչին ամուսնացել է Ջոել Մեդենի հետ, նրանք հանդիպում էին 2006 թվականի նոյեմբեր ամսից , նրանք ունեն դուստր և որդի՝ Հարլոու Ուինթեր Քեյթ Մեդենը (11.01.08) և Սփարոու Ջեյմս Միդնայթ Մեդենը (09.09.09) ։
Խնդիրներ առողջության հետ
2006 թվականի աշնանը սկսեցին լուրեր տարածվել այն մասին, որ Նիկոլ Ռիչին տառապում է սննդային խանգարմամբ։ Vanity Fair Ռիչիմ ամսագրի հարցազրույցում անկեղծացել է «Ես գիտեմ, որ հիմա շատ նիհար եմ։ Ես չեմ ցանկանում որ աղջիկները նայեն ինձ և ասեն. Ես նույնպես ցանկանում եմ այդպիսի տեսք ունենալ։»։ Նա նաև ասել է, որ գտնվում է բժշկի և ճիշտ սննդակարգի մասնագետի հսկողության տակ։ 2006 թվականի սեպտեմբերին Ռիչին հայտարարել է, որ չի տառապում ոչ անորեքսիայով, ոչ բուլիմիայով, ոչ էլ որևէ այլ սննդային խանգարմամբ։
2007 թվականի մարտին Ռիչին հոսպիտալացվել է հիպոգլիկեմիա ախտորոշմամբ ։
Խնդիրներ օրենքի հետ
2003 թվականի փետրվարին Նիկոլ Ռիչին ձեռբակալվել է Կալիֆոռնիա Մալիբու քաղաքում։ Նրան մեղադրանք է առաջադրվել հերոին պահելու և անվավեր ճանաչված իրավունքներով մեքենա վարելու համար։
2006 թվականի դեկտեմբերի 11-ին Ռիչին կրկին ձերբակալվեց թմրանյութերի ազդեցության տակ ավտոմեքենա վարելու կասկածանքով։ Նա մեղադրվել է մարիխուանայի և ուժեղ ներգործող ցավազրկող դեղամիջոցների գործածման մեջ, սակայն առաջադրված մեղադրանքներով իրեն մեղավոր չի ճանաչել։ Հուլիսի 27-ին կայացած դատական լսումների ժամանակ Ռիչին դատապարտվել է չորս օրվա ազատազրկման։ Նրան նաև տուգանք և երեք տարվա փորձաշրջան է նշանակվել։ 2007 թվականի օգոստոսի 23-ին Ռիչին ժամանել է Լինվուդ բանտ՝ իր պատիժը կրելու համար, սակայն ազատ է արձակվել 82 րոպե անց՝ բանտի գերբնակեցման և հանցագործության ոչ բռնի բնույթի պատճառով, ինչի համար նա դատապարտվել էր։
Արտաքին հղումներ
Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի երգչուհիներ Կատեգորիա:Ամերիկացի պրոդյուսերներ Կատեգորիա:Մոդելներ այբբենական կարգով Կատեգորիա:Ամերիկացի մոդելներ Կատեգորիա:Ամերիկացի դիզայներներ Կատեգորիա:Արիզոնայի համալսարանի շրջանավարտներ Կատեգորիա:Ամերիկացի երաժիշտներ
Սերգիոս Տյուքիկոս
Սերգիոս Տյուքիկոսը (ծնվելու թվականը անհայտ — 835 թվական), պավլիկյան շարժման առաջնորդ։
Ծնվել է Արմենիակների բանակաթեմի Նեոկեսարիայի գավառի Տաբիա բնակավայրում։ Պավլիկյան շարժումը գլխավորել է 801 թվականից՝ պարտության մատնելով իր գաղափարական հակառակորդին՝ աղանդապետ Վահանին։ Սերգիոս Տյուքիկոսի առաջնորդության տարիներին պավլիկյան շարժումը տրոհված Էր նրա («սերգիոսականներ») և Վահանի («վահանյաններ») հետևորդների միջև։ Սերգիոս Տյուքիկոսը ամրապնդել է պավլիկյան համայնքները, հիմնադրել նորերը (Պոնտոսում, Մոպսուեստիայում, Արգաուսում), վերջնականապես ձևավորել պավլիկյան գաղափարախոսությունը։ Հալածանքների ենթարկվելով Բյուզանդիայի Միքայել I (811- 813 թթ.) և Լևոն V (813 - 820 թթ.) կայսրերից՝ Սերգիոս Տյուքիկոսը իր հետևորդների հետ ապաստանել է Մելիտինեի արաբական ամիրայությունում, այնտեղից զինված հարձակումներ գործել կայսրության արևելյան շրջանների դեմ։ Ենթադրվում է, որ սպանվել է բյուզանդական գործակալի ձեռքով։
Կատեգորիա:Պավլիկյան շարժում
Ֆեոդոր Խիտրուկ
Կենսագրություն
Ֆեոդոր Խիտրուկ ծնվել է 1917 թվականի ապրիլի 18-ին (մայիսի 1) Տվերում, եղել է հրեական ընտանիքի երեք որդիներցի միջնեկը  ։ Հայրը՝ Սավելի Դավիդովիչ Խիտրուկը (1887-1983), եղել է փականագործ, ապա ինժեներ, իսկ կյանքի վերջին տարիներին՝ հանրապետական նշանակության թոշակառու, ծագումով եղել է Պոլոցկից, մայրը՝ Աննա Անտոնովնա Խիտրուկը (օրրիորդական ազգանունը՝ Նախամչիկ, 1893-1985), ծնունդով եղել է Ռիգայից ։ Ծնողներն ամուսնացել են 1914 թվականին Ռիգայում, որտեղ էլ ծնվել է նրանց ավագ որդին՝ Միխայիլը (1915-2007)   ։ 1917 թվականին ծնողները տեղափոխվել են Տվեր, որտեղ ծնվել են միջնեկ և կրտսեր որդիները՝ Ֆեոդորն ու Վլադիմիրը (1921-1993)։ 1924 թվականին ընտանիքը տեղափոխվել է Մոսկվա, իսկ այն բանից հետո, երբ հայրն ավարտել է Պլեխանովի ակադեմիան, նրան՝ որպես Ստանկոէքսպորտի ներկայացուցչի, գործուղել են Գերմանիա՝ զբաղվելու սարքավորումների գնմամբ (1931-1934)։ Հիմնականում ապրել են Շտուտգարտում, որտեղ ապագա մուլտիպլիկատորը սովորել է գեղարվեստա-արհետագործական ուսումանրանում  ։
1936 թվականին պատանին արդեն Մոսկվայում սովորել է Պետական հրատարակությունների միավորման գեղարվեստի տեխնիկումում։ Հետագայում սովորել է Նկարիչ-գրաֆիկների որակավորման բարձրացման ինստիտուտում (Նիկոլայ Վիշեսլավցևի արվեստանոց )։ Մոսկվայի I միջազգային կինոփառատոնում (1935) Ուոլթ Դիսնեյի մուլտֆիլմերը դիտելուց հետո հետաքրքրվել է մուլտիպլիկացիայով և ծանոթ նկարչի խորհրդով որոշել է ընդունվել «Սոյուզմուլտֆիլմի» ստուդիա, բայց երկար ժամանակ մերժում է ստացել։
1937 թվականի նոյեմբերից Ֆեոդոր Խիտրուկն սկսել է աշխատել «Սոյուզմուլտֆիլմ» ստուդիայում որպես մուլտիպլիկատոր-ստաժյոր, իսկ 1938 թվականից՝ որպես մուլտիպլիկատոր։ 1941 թվականի օգոստոսին՝ Հայրենական մեծ պատերազմի սկսվելուց հետո, կես տարով ուղարկվել է սովորելու Օտար լեզուների ինստիտուտում, որը տարհանվել էր Ստավրոպոլ նա Վոլգե։ Ուսումն ավարտելուց հետո Ֆեոդոր Խիտրուկը՝ որպես թարգմանիչ, ծառայել է 3-րդ Ուկրաինական ռազմաճակատում, եղել 17-րդ օդային բանակի ռադիոգրավման դասակի հրամանատար։ Պատերազմից հետո Ֆեոդոր Խիտրուկը երկու տարի որպես ռազմական թարգմանիչ աշխատել է Բեռլինում, ինչից հետո վերադարձել է «Սոյուզմուլտֆիլմ»։
1949 թվականից եղել է ՀամԿ(բ)Կ անդամ։
1956-1981 թվականներին դասավանդել է «Սոյուզմուլտֆիլմ» ստուդիային կից նկարիչ-մուլտիպլիկատորների դասընթացներում։ 1962 թվականին սկսել է զբաղվել ռեժիսուրայով։ Առաջին ֆիլմը՝ «Մի հանցագործության պատմություն», մեծ հաջողություն է ունեցել ։ Ներկայում այն համարվում է խորհրդային մուլտիպլիկացիայում նոր ոճի սկիզբ, որ տարբերվել է 1950-1960-ական թվականների կանոնից և նմանվել դիսնեյյան ֆիլմերին։
Խիտրուկը հանդես է եկել որպես մեծահասակների համար նախատեսված տարբեր ժանրերի կարճամետրաժ մուլտֆիլմերի ռեժիսոր։ Առավել հայտնի են բյուրոկրատիան ծաղրող «Մարդը շրջանակի մեջ» («Человек в рамке», 1966), ժամանակակից հասարակությունում մարդու մենակության մասին պատմող «Կղզի» («Остров», 1973) մուլտֆիլմերը, «Ֆիլմ, ֆիլմ, ֆիլմ» (1968) պարոդիան, «Առյուծ և ցուլ» («Лев и Бык», 1984) պրիտչան։ Նկարահանել է երեք մուլտֆիլմ Վինի Թուխի մասին։
1980-ական թվականներին զբաղեցրել է «Մուլտհեռուստաֆիլմ» ստուդիայի գեղարվեստական ղեկավարի պաշտոնը, եղել է Անիմացիոն կինոյի միջազգային միության (ASIFA) փոխնախագահ (1980-1988)։ 1980-2003 թվականներին դասավանդել է Սցենարիստների և ռեժիսորների բարձրագույն դասընթացներում, որպես «եղել է ռեժիսոր-մուլտիպլիկատորների նախապատրաստման բաժնի ստեղծման նախաձեռնողներից մեկը»։1995 թվականից եղել է «Ոսկե ձկնիկ» անիմացիոն ֆիլմերի միջազգային փառատոնի պատվավոր նախագահ։ 1996-2000 թվականներին եղել է Ռուսաստանի անիմացիոն կինոյի միության պատվավոր նախագահ։
Իր երկարամյա կարիերայի ընթացքում Ֆեոդոր Խիտրուկն արժանացել է բազմաթիվ կինեմատոգրաֆիական մրցանակների ու պարգևների։ Եղել է Ռուսաստանի կինեմատոգրաֆիական արվեստների «Նիկա» ակադեմիայի ակադեմիկոս, Մոսկվայի Գերասիմովի անվան կինեմատոգրաֆիայի համառուսական պետական ինստիտուտի պատվավոր պրոֆեսոր (2002)։ 1993 թվականի ապրիլին Ֆեոդոր Խիտրուկն ու երեք այլ առաջատար մուլտիպլիկատորներ (Յուրի Նորշտեյն, Անդրեյ Խրժանովսկի և Էդուարդ Նազարով) հիմնադրել են մուլտիպլիկացիոն «Шар» դպրոց-ստուդիան։
Ֆեոդոր Խիտրուկը եղել է անիմացիայի վերաբերյալ տերմինների միջազգային բառարանի կազմողներից մեկը։
Մինչև իր կյանքի վերջը Ֆեոդոր Խիտրուկն ապրել է Մոսկվայում։ Մահացել է 2012 թվականի դեկտեմբերի 3-ին ։ Դիակիզումը կատարվել է Խովանսկոե գերեզմանատանը, աճյունասափորը թաղվել է Նովոդևիչյան գերեզմանատանը ։
Արտաքին հղումներ
Կատեգորիա:Խորհրդային կինոռեժիսորներ Կատեգորիա:Ռուս կինոռեժիսորներ Կատեգորիա:Խորհրդային մուլտիպլիկատորներ Կատեգորիա:Ռուս մուլտիպլիկատորներ Կատեգորիա:Ռուս սցենարիստներ Կատեգորիա:«Հայրենիքին մատուցած ծառայությունների համար» 3-րդ աստիճանի շքանշանի ասպետներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:ԽՍՀՄ ժողովրդական արտիստներ Կատեգորիա:ՌԽՖՍՀ ժողովրդական արտիստներ Կատեգորիա:ՌԽՖՍՀ արվեստի վաստակավոր գործիչներ Կատեգորիա:ԽՍՀՄ Պետական մրցանակի դափնեկիրներ Կատեգորիա:ԽՄԿԿ անդամներ Կատեգորիա:ԽՍՀՄ կինեմատոգրաֆիստների միության անդամներ Կատեգորիա:Նովոդևիչյան գերեզմանատանը թաղվածներ Կատեգորիա:Ռուս մանկավարժներ Կատեգորիա:Ռուս թարգմանիչներ Կատեգորիա:«Նիկա» մրցանակի դափնեկիրներ Կատեգորիա:«Ոսկե արծիվ» մրցանակի դափնեկիրներ Կատեգորիա:20-րդ դարի մուլտիպլիկատորներ Կատեգորիա:Ռուսաստանի «Նիկա» կինեմատոգրաֆիական արվեստների ակադեմիայի ակադեմիկոսներ Կատեգորիա:Խորհրդային հուշագիրներ Կատեգորիա:ԳԴՀ ազգային մրցանակի դափնեկիրներ
Սանտա Կրուս դե լա Սիեռա
Սանտա Կրուս դե լա Սիեռա ( Santa Cruz de la Sierra), քաղաք և մունիցիպալիտետ Իսպանիայում։ գտնվում է Կասերես պրովինցիայի Էստրեմադուրա ինքնավար համայնքին կազմում։ Մունիցիպալիտետը գտնվում է Տրուխիլիո շրջանում։ Բնակչությունը՝ 269 մարդ (2010 թվականի տվյալներով)։
(7090) 1992 HY4
(7090) , աստերոիդ աստերոիդների հիմնական գոտում։ Հայտնաբերվել է 1992 թվականի ապրիլի 23-ին Անրի Դեբեոնի կողմից Լա Սիլյայում ։
Միջին հեռավորությունը Արեգակից կազմում է 2,233243 ա. մ., առավելագույնը մոտենում է 1,9275 ա. մ. հեռավորության վրա և հեռանում 2,539 ա. մ. ։ Արեգակի շուրջ մեկ ամբողջական պտույտ է կատարում 1219 երկրային օրվա ընթացքում, իր ուղեծրով շարժվելով միջինում 0,295325 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,94° անկյուն։
Արտաքին հղումներ
Կատեգորիա:1992 թվականին հայտնաբերված աստղագիտական մարմիններ Կատեգորիա:Անրի Դեբեոնի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կենի
Կենի, կարմրածառ, գեղձի, բզենի, կենազգիների ընտանիքի ասեղնատերև, մշտադալար ծառերի ցեղ։
Կենսաբանական նկարագիր
Բարձրությունը՝ 10-20 (25) մ է։ Տերևները հերթադիր են՝ խիտ դասավորված երկու շարքով, մուգ կանաչ։ Կոները միայնակ են, կարմիր, հյութալի, հատապտղանման։ Սաղարթը խիտ է։ Ապրում է 2-3 հազար տարի։ Բազմանում է սերմերով և կտրոններով։ Ասեղնատերևները հերթադիր են, խիտ, 2 շարքով դասավորված, մուգ կանաչ գույնի։ Արական հասկիկները (միկրոստրոբիլները) միայնակ են, գնդաձև։ Կոները (մեգաստրոբիլները) միայնակ են, կարմիր, հյութալի, հատապտուղների տեսքով։ Բույսը թունավոր է, պարունակում է տաքսին ալկալոիդ։
Տեսակներ
Հայտնի է մոտ 10 (այլ տվյալներով՝ 8), Հայաստանում՝ 1 տեսակ՝
Նշանակություն
Բազմանում է սերմերով, կտրոններով։ Բնափայտը արժեքավոր է, ամուր, գորշակարմրավուն, կիրառվում է կահույքի արտադրության, ատաղձագործության մեջ։ Բազմաթիվ պարտեզային ձևեր աճեցվում են դեկորատիվ նպատակով։ Օգտագործվում է կահույքի արտադրության, ատաղձագործության մեջ։ Ասեղնատերևները, կոները և ընձյուղները պարունակում են տաքսին ալկալոիդ, տերևները՝ նաև եթերայուղեր։ Բույսն ամբողջովին թունավոր է։ Մեղրատու է։ Երրորդային դարաշրջանի մնացորդ է. գրանցված է Հայաստանի Կարմիր գրքում։
Կատեգորիա:Ծառեր Կատեգորիա:Կենազգիներ
Ստարայա Բոգդանովկա
Ստարայա Բոգդանովկա (Стара Богданівка), գյուղ Ուկրաինայի Նիկոլաևի մարզի Նիկոլաևի շրջանում։
2001 թվականի տվյալներով Ստարայա Բոգդանովկա գյուղում բնակվում էր 554 մարդ։
Արտաքին հղումներ
Կատեգորիա:Ուկրաինայի Նիկոլաևի մարզի Նիկոլաևի շրջանի բնակավայրեր Կատեգորիա:Ուկրաինայի գյուղեր
Սայրուս Մակքորմիկ
Սայրուս Հոլլ Մակքորմիկ (Cyrus McCormick, ), ամերիկացի գյուտարար, «McCormick Harvesting Machine Company» ընկերության հիմնադիրը։ Ընկերությունը 1902 թվականին դարձել է «International Harvester»-ի մաս ։
Բացահայտումներ և ձեռքբերումներ
Մակքորմիկի հայրը շուրջ 28 տարի աշխատել է ձիու ուժով աշխատող կալսիչի նախագծի վրա, որը, սակայն, չի կարողացել ավարտել։ 1830 թվականին նա գծագրերը փոխանցել է որդուն՝ Սայրուսին, որն այդ ժամանակ 21 տարեկան էր ։ Մակքորմիկը կես տարվա ընթացքում հոր նախագիծն ավարտին է հասցրել։ 1831 թվականին ցուցադրել է կալսիչի աշխատանքը, իսկ 1834 թվականին՝ արտոնագրել գյուտը։
Իր գործունեության արդյունքում Սայրուս Մակքորմիկը 60 միլիոն դոլար կարողությամբ (657 միլիոն դոլար՝ հաշվի առնելով 2002 թվականի գնաճը) ներառվել է 1918 թվականի ԱՄՆ ամենահարուստ մարդկանց ցուցակում։
Արտաքին հղումներ
Կատեգորիա:Ամերիկացի գյուտարարներ Կատեգորիա:Ամերիկացի գործարարներ Կատեգորիա:Գյուտարարներ Կատեգորիա:Ֆրանսիայի Գիտությունների ակադեմիայի թղթակից անդամներ Կատեգորիա:Ֆրանսիայի գիտությունների ակադեմիայի անդամներ Կատեգորիա:Ամերիկացի լրագրողներ Կատեգորիա:Ամերիկացի ձեռնարկատերեր
Կառլ Անդերսոն
Կառլ Դեյվիդ Անդերսոն (Carl David Anderson, ), ամերիկացի ֆիզիկոս։
Կենսագրություն
Հիմնական աշխատանքները նվիրված են ռենտգենյան, գամմա, տիեզերական ճառագայթների և տարրական մասնիկների ուսումնասիրությանը։ 1932 թվականին Անդերսոնը տիեզերական ճառագայթների հոսքում հայտնաբերել է պոզիտրոնները, իսկ 1936 թվականին (ամերիկացի ֆիզիկոս Ս. Նեդերմեյերի հետ)՝ μ-մեզոնները (մյուոնները)։
Մրցանակներ
1936 թվականին արժանացել է ֆիզիկայի Նոբելյան մրցանակի։
Ծանոթագրություններ
Կատեգորիա:Ամերիկացի ֆիզիկոսներ Կատեգորիա:Ամերիկացի նոբելյան մրցանակակիրներ Կատեգորիա:Ֆիզիկոսներ այբբենական կարգով Կատեգորիա:20-րդ դարի ֆիզիկոսներ Կատեգորիա:Փորձարարական ֆիզիկոսներ Կատեգորիա:ԱՄՆ-ի գիտությունների ազգային ակադեմիայի անդամներ
Ջրիբեր
Ջրիբեր, գյուղ Արևմտյան Հայաստանում, Կիլիկիայի Ադանայի նահանգում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականին Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Մումթազ
Մումթազ (հինդի` मुमताज़,, Բոմբեյ, Հնդկաստան), պարսկական ծագումով հնդկական կինոդերասանուհի։
Կենսագրություն
Առաջին անգամ Մումթազը կինոէկրանին հայտնվել է մանուկ հասակում։ Արդեն 14 տարեկանում նրան նկատել էին ռեժիսորները և 1960-ական թվականներին նա հիմնականում նկարահանվում էր ցածրորակ ֆիլմերում։ Աստիճանաբար նա կարողացավ գրավել հանդիսատեսի սիրտը և նրան սկսեցին վստահել գլխավոր դերերը։ Իր 12 տարվա ստեղծագործական կյանքի ընթացքում Մումթազը նկարահանվել է մոտ 100 ֆիլմում։ Սպասումներն արդարացան, երբ 1970 թվականին նկարահանված «Խաղալիքը» ֆիլմի համար Մումթազն արժանացավ Filmfare Awards մրցանակին՝ կանացի լավագույն դերի համար ։ Նրա խաղընկերներն են եղել Ֆերոզ Խանը, Սանջիվ Կումարը, Դհարմենդրան, Ռաջեշ Կհաննան, Ջիտենդրան, Շաշի Կապուրը և այլք։ Հիշարժան են նրա դերերը նաև «Ռամն ու Շյամը» (1967 թ.), «Քույր և եղբայր» (1971 թ.), «Թշնամին» (1971 թ.), «Հանցագործություն» (1972 թ.), «Խորամանկություն ընդդեմ ագահության» (1972 թ.), «Ակամա ինքնակոչները» (1974 թ.), «Մի կտոր հաց» (1974 թ.), «Սիրո փորձություն» (1975 թ.) և այլ ֆիլմերում։
1974 թվականին ամուսնանալուց հետո, Մումթազը հեռացավ կինոաշխարհից։ Սակայն դեռևս հանդիսատեսը հիշում է նրան և դիտում նրա ֆիլմերը։ 1996 թվականին Մումթազը կրկին արժանացավ Filmfare Award մրցանակի՝ այս անգամ կյանքում ունեցած ձեռքբերումների համար, իսկ 2008 թվականին՝ IIFA Awards-ի մրցանակը՝ հնդկական կինոյում կատարած ներդրումների համար ։
Անձնական կյանքը
Մումթազն ամուսնացել է 1974 թվականին՝ միլիոնատեր Մայուր Մադհվանիի հետ։ Համատեղ կյանքի ընթացքում նրանք ունեցել են երկու դուստր՝ Նատաշա և Տանյա։ 2005 թվականին Նատաշան ամուսնացել է Ֆերոզ Խանի որդու՝ դերասան Ֆարդին Խանի հետ։
2000 թվականին Մումթազի մոտ հայտնաբերվել է կրծքագեղձի ուռուցք, սակայն դերասանուհին պայքարում է հիվանդության դեմ։
Ծանոթագրություններ
Կատեգորիա:Հնդիկ դերասանուհիներ Կատեգորիա:Կինոդերասանուհիներ
Սխալ շրջադարձ
Սխալ շրջադարձ (Wrong Turn) 2003 թվականին ռեժիսոր Ռոբ Շմիդտի կողմից նկարահանված սլեյշեր ժանրի սարսափ ֆիլմ։ Ֆիլմի պրեմիերան կայացել է 2003 թվականի մայիսի 18-ին։ 2007 թվականին թողարկվեց ֆիլմի շարունակությունը, որը կոչվում էր «Սխալ շրջադարձ 2. փակուղի»։ Նկարահանվեցին ևս մի քանի շարունակություններ։
Սյուժե
Բժշկականի ուսանող Քրիս Ֆլինը՝ մեքենայով գնում է Արևմտյան Վիրջինիայով, շտապելով հարցազրույցի։ Սակայն վթարի և քիմիական նյութերի արտահոսքի պատճառով ճանապարհին մեծ խցանում է առաջանում։ Նա ստիպված է լինում փնտրել մեկ այլ ճանապարհ հին քարտեզով, որը կախված էր բենզալցակայանից։ Քրիսը գնում է հին ճանապարհով, որտեղ նա մխրճվում է ճանապարհի վրա կանգնած ամենագնացին։ Մեքենան պատկանում է մի խումբ ընկերների (Ջեսսի, Կարլի, Սքոթ, Էվան, Ֆրանսին), ովքեր մեքենայով անցել են ճանապարհի վրա ընկած փշոտ մետաղալարով։
Նրանք անտառում գտնում են մի տուն։ Մտնելով այնտեղ՝ նրանք հայտնաբերում են փշալարերը, մեքենաների բանալիները և, ի համընդհանուր սարսափի, մարդու մարմնի մնացորդներ։ Այդ ժամանակ տանտերերը՝ երեք մուտանտ եղբայրները՝ Պիլոզուբին, Մի աչքանին ու Երեք մատը վերադառնում են, որոնք հավանաբար ծնվել են արյունապղծության արդյունքում։ Նրանք տուն են բերում Ֆրանսինի մահացած մարմինը, մի աղջկա, ով իր ընկերոջ՝ Էվանի հետ մնացել էր ջարդված ավտոմեքենաների մոտ։
Երբ մուտանտները պառկում են քնելու, նրանք զգուշորեն դուրս են գալիս տնից, բայց Պիլոզուբը արթնանում է և բարձրացնում է տագնապ։ Տղաները փախչում են նրանցից և թաքնվում են լքված մեծաքանակմ եքենաների մեջ՝ հասկանալով, որ այդ բոլոր մեքենաները պատկանում են խելահեղ մարդակերների զոհերին։
Այդ հետապնդման ժամանակ Քրիսին վնասում են ոտքից, իսկ Սքոթին սպանում են, երբ նա շեղում է հրեշներին, որպեսզի մյուս տղաները կարողանան հասնել միակ աշխատող մեքենային՝ հենց մարդակերների մեքենային։
Եռյակը, ճանապարհի կեսին գերանների վրա բախվելով, քայլում է անտառի միջով և գտնում դիտահարթակ։ Բարձրանալով դիտահարթակը՝ նրանք փորձում են օգնություն կանչել ռացիայով, սակայն ռացիայի աղմուկի պատճառով նրանց հայտնաբերում են եղբայրները։ Եղբայրները այրում են դիտահարթակը, որպեսզի եռյակը դուրս գա։ Քրիսն ու աղջիկները հեռանում են աշտարակից՝ ցատկելով ծառերի վրա, բայց Երեք մատը բարձրանում է ծառի վրա և սպանում Կարլիին։ Քրիսն ու Ջեսսին որոշում են նրան իջեցնել սոճու ճյուղով, ինչի հետևանքով հրեշը ընկնում է գետնին, բայց ողջ է մնում։ Քրիսին և Ջեսսին հաջողվում է փախչել խելագար որսորդներից։